આર્થિક બાબતનાં નિષ્ણાત પ્રશાંત વાળા કહે છે કે જીએસટી એટલે માલ અને સેવા પર લાગતો વેરો એવું સરળ રીતે સમજી શકાય. જીએસટીમાં સપ્લાય પર કર લાગશે. માલ અને સેવા પર જે આડકતરા વેરા લાગતા હતા તે હવ નાબૂદ થશે. નેશન વન ટેક્સનું માળખું લાગુ પડશે. વેટ અને વેચાણવેરામાં ખરીદ અને વેચાણનાં વ્યવહારો પર વેરો લાગુ કરવામાં આવે છે અને ઉત્પાદન પર એકસાઈઝ ડ્યૂટી લાગે છે. જયારે જીએસટીમાં માલ અને સેવાનાં સપ્લાય પર વેરો લગાડવામાં આવશે. હાલ એકસાઈઝ ઉમેર્યા બાદની કિંમત પર વેટ લાગે છે પરતું જીએસટીમાં વેરા પર વેરો નહી લાગે. જીએસટીનાં માળખામાં ત્રણ પ્રકારનાં ટેક્સ રહેશે. સીજીએસટી એટલે કે કેન્દ્ર સરકાર જે વસૂલશે તે એસ જીએસટી એટલે કે રાજય સરકાર વસૂલશે તે અને આઈજીએસટી એટલે કે ઈન્ટીગ્રેટેડ સર્વિસ ટેકસ જે બે રાજયો વચ્ચેનાં વેપાર પર લાગુ પડશે.